अहियापुर पुलिस ने चंदन बखरी गांव में शनिवार को छापेमारी कर 200 पुड़िया व 100 ग्राम स्मैक के साथ धंधेबाज मुन्ना खां को गिरफ्तार किया है। उसे थाने लाकर पूछताछ की जा रही है। उसने पुलिस को कई अहम जानकारी दी है। इस आधार पर पुलिस छापेमारी कर रही है। धंधेबाज को स्मैक के साथ उसके घर से गिरफ्तार किया गया। थानाध्यक्ष धनंजय कुमार ने बताया कि गुप्त सूचना पर मुन्ना खां के घर पर छापेमारी की गई। तलाशी लेने पर 200 पुड़िया व 100 ग्राम स्मैक बरामद किया गया। जब्त स्मैक की अनुमानित कीमत 70 हजार रुपये है। पूछताछ में आरोपित ने आसपास के इलाकों के कई अन्य धंधेबाजों के बारे में भी जानकारी दी है। उन धंधेबाजों को चिह्नित कर गिरफ्तारी के लिए छापेमारी की जा रही है।